পৃষ্ঠাঃA Dictionary Of Phrases From Assamese To Assamese And English.djvu/৪৪ - ৱিকিউৎস\nপৃষ্ঠাঃA Dictionary Of Phrases From Assamese To Assamese And English.djvu/৪৪\nকৰি শুদা খোলাটো থৈ জন্ম লয়। এতেকে, - অন্তঃসাৰ-শূন্য কৰা, নিৰ্যাতন কৰা, অনেক কষ্ট দিয়া, to reduce to skeleton.\nকেঁকোৰা চেপা দিয়া - ক্ৰি, কেঁকোৰাই ঠেঙ্গেৰে বৰকৈ চেপি ধৰে। এতেকে, -  টানকৈ চেপা দিয়া অৰ্থাৎ কষ্ট দিয়া, to squeeze, to torture.\nকেঁকোৰা নাঙ্গলত ধৰা - ক্ৰি, নাঙ্গলৰ আকাৰ কেঁকোৰা। নাঙ্গলৰ দ্বাৰা খেতিৰ কাৰ্য্য কৰা হয়। এতেকে, - হাল-চহ কৰা, খেতিয়কৰ ব্যৱসায় অৱলম্বন কৰা, to leadarural life.\nকেঁচা ৰণত পৰি মৰা - ক্ৰি, ৰণৰ প্ৰথম অৱস্থাত উভয় পক্ষৰে ভীষণ ৰক্তপাত হয়। পিচত বহু সৈন্য মৰি ৰণৰ বল কমে। এতেকে, - কোনো শঙ্কটজনক কাৰ্য্যত প্ৰথমাৱস্থাতে যোগ দি নাশ পোৱা, to suffer terribly by doing an extremely hazardous act.\nকেঁচুৱে এবেলি গাঁতৰ পৰা ওলালে সোমাব নোৱৰা - ক্ৰি, মানুহে কয় যে কেঁচুৱে এবেলি গাঁতৰপৰা ওলালে ঘূৰি গাঁত বিচাৰি নাপায়। গাঁতত সোমাব নোৱাৰি কিছু পৰ বগাই-জগাই ফুৰি মৰি থাকে। এতেকে, -  কোনো নিশকতীয়া মানুহে নিজ ঠাই এৰি গলে আকৌ সেই ঠাই নোপোৱা, not to be able to regain lost ground ( said ofaweak person ).\nকেঁচু খোঁচৰোতে সাপ ওলোৱা - ক্ৰি, মাটি খুঁচৰি কেঁচু উলিয়াবলৈ যাওঁতে কেতিয়াবা সাপ ওলায়। এতেকে, - অলপ লাভলৈ চাওঁতে ডাঙ্গৰ বিপদ উপস্থিত হোৱা, the coming ofagreat danger toaperson in his attempt to makeaminimal gain.\nকেঁচুটো হোৱা - ক্ৰি, কেঁচুটোৰ নিচিনা লেউ-সেউ হোৱা, নিজৰ মানসিক শক্তি সামৰ্থ্য নাইকিয়া হোৱা, সম্পূৰ্ণ পৰাধীন হোৱা, to be abjectly submissive.\nকেঁচুত শগুণ পৰা - ক্ৰি, কেঁচু নগণ্য জীৱ। সি মৰিলে তাৰ মঙ্গহ খাবলৈ শগুন পৰে বোলা হৈছে। এতেকে, - অতি ডাঙ্গৰ মানুহে অতি সামান্য বস্তুলৈ লোভ কৰা, to hanker afteratrifling gain although in comfortable position.\nকেঁত্ কৰা - ক্ৰি, গাত দুখ পালে কেঁত্-কৰে চিঞৰ মাৰি দিয়ে। এতেকে, -  দুখ পোৱা, to feel pain.\nকেঁৰা-কুজা ভঙ্গা - ক্ৰি, তাঁতৰ সূতা কেতিয়াবা কেঁৰা হয় অৰ্থাৎ পোনে পোনে\n"https://as.wikisource.org/w/index.php?title=পৃষ্ঠাঃA_Dictionary_Of_Phrases_From_Assamese_To_Assamese_And_English.djvu/৪৪&oldid=65273"ৰ পৰা সংকলিত\nএই পৃষ্ঠাটো শেষবাৰৰ কাৰণে ১৫ May ২০২০ তাৰিখে ২২ঃ৫০ বজাত সলনি কৰা হৈছিল।
